Sotsiaalkaitseministri 21.12.2023 määrus nr 74

**„**Sotsiaalteenuste kättesaadavuse ja kvaliteedi parandamine kohalikul tasandil**“**

**Lisa 2**

**Hindamisleht**

|  |  |
| --- | --- |
| Taotluse nimi: | Sotsiaalteenuste kättesaadavuse parandamine ja kvaliteedi tõstmine Elva vallas |
| SFOS kood: | 2021-2027.4.09.24-0070 |
| Hindamise kuupäev: | 18.06.2024 |
| Hindamislehe tagastamise tähtpäev: | 01.07.2024 |

|  |  |  |
| --- | --- | --- |
| **Hindamisleht**  | **Maksimum-hinne**  | **Hinne**  |
| **1. Projekti mõju rakenduskava erieesmärgi ja meetme eesmärkide saavutamisele**  | **8**  |  **7**  |
| 1.1. Projekti panus meetme eesmärkide saavutamisse (hinnatakse projekti kooskõla määruse § 2 lõikes 1 nimetatud eesmärkidega) *(e-toetuse taotlusvormi „Sisu“ alajaotuse andmeväljad „Projekti eesmärk ja tulemused“)*  | 3  | 3  |
| Selgitus punkti 1.1 hinnangute kohta: Kavandatava projekti eesmärk on arendada Elva vallas kodus elamist toetavaid sotsiaalteenuseid, et ennetada abivajaduse süvenemist ning leevendada lähedaste hoolduskoormust ning muuta kättesaadavamaks tugiteenuseid suurenenud abivajadusega inimeste toimetuleku toetamiseks. Projekti tulemusel laiendatakse Elva vallas iseseisvat toimetulekut ja kodus elamist toetavate teenuste hulka ning tõstetakse olemasolevate teenuste kvaliteeti.Projekti eesmärgid on vastavuses määruse § 2 lg 1 nimetatud eesmärkidega (parandada kvaliteetsete kodus elamist toetavate sotsiaalteenuste või hoolduskoormust leevendavate teenuste ning abi- või toetusvajaduse süvenemist ennetavate meetmete kättesaadavust kohalikul tasandil). Taotluses on arusaadavalt lahti kirjutatud, kuidas projekti tulemusel jõutakse seatud eesmärkide saavutamiseni.  |
| 1.2 Projekti panus meetme väljundnäitaja saavutamisse (hinnatakse projekti panust väljundnäitaja saavutamisse vastavalt § 2 lõikele 3) *(e-toetuse taotlusvormi „Näitajad“)*   | 2  | 2  |
| Selgitus punkti 1.2 hinnangute kohta: Projekt panustab meetme väljundnäitajasse, kokku on hoolekandeteenuste saajate arv planeeritud 250. |
| 1.3. Projekti panus Vabariigi Valitsuse Rohepöörde tegevusplaani 2023–2025 eesmärkidesse (hinnatakse projekti kooskõla määruse § 4 lõikega 5) *(e-toetuse taotlusvormi „Sisu“ alajaotuse andmeväli „Keskkonnasäästlikud lahendused“)*  | 1  | 1  |
| Selgitus punkti 1.3 hinnangute kohta: Taotluses on välja toodud, kuidas panustatakse Vabariigi Valitsuse Rohepöörde tegevusplaani 2023-2025 eesmärkidesse. Et vähendada inimtegevuse mõju keskkonnale, planeeritakse projekti raames võtta kasutusele erinevaid digitaalseid vahendeid (sh digitaalne lahendus Fleet Complete koduteenuse osutajatele, koduandurid jm kodus turvalist hakkamasaamist toetavad seadmed), vähendades nii sõidukulusid, paberikulu, inimressurssi, ajakulu ning muutes sellega teenuste osutamist innovaatilisemaks ning ühtlasi toetades keskkonnahoidu. |
| 1.4. Projekti tegevuste jätkusuutlikkuse kirjeldus (hinnatakse, kuidas on planeeritud tegevuste jätkumine peale projekti lõppu) *(e-toetuse taotlusvormi „Sisu“ alajaotuse andmeväljad „Projekti tegevused“ ja „Projekti tulemuste jätkusuutlikkus“)*  | 2 | 1 |
| Selgitus punkti 1.4 hinnangute kohta: Projekti tulemuste jätkusuutlikkuse põhjendustes on toodud välja mitmed koostööprojektid ja -programmid, milles Elva vald osaleb ja tänu millele kujuneb vallal terviklik vaade valdkondlikest arenguvajadustest ning võimalustest ning saab erinevate teenuste piloteerimise kaudu väärtuslikku sisendit kohalikesse oludesse edaspidi kõige paremini sobivate lahenduste kohta. Projekti tegevuste jätkusuutlikkuse analüüs taotluses on siiski osaline. Jätkusuutlikkuse kirjeldus ei sisalda tegevuste plaani rahalise jätkusuutlikkuse tagamiseks projekti lõppemise järel, et tagada projekti tulemuste pikaajaline mõju. Projekti tegevused ja tulemuste jätkusuutlikkus on omavahel seotud, aga tekitab küsitavusi. Ei ole selgelt välja toodud, kas kavandatud eesmärkide täitmiseks on projekti lõppedes planeeritud eelarvevahendeid leida Elva valla eelarvest või mujalt, et projektirahastusega ellu kutsutud teenused ja tegevused jätkuksid. |
| **2. Projekti põhjendatus**  | **10**  |  **6** |
| 2.1. Projekti vajaduse põhjendatus olukorra analüüsist lähtuvalt, mh projekti tegevuste selgus, teostatavus ja otstarbekus (hinnatakse, kuidas projekti tegevuste eesmärgipüstitus on põhjendatud, kas projekti elluviimiseks on olemas põhjendatud vajadus, kas on olemas probleem, kitsakoht või kasutamata arenguvõimalus; kuidas projektis ette nähtud tegevused võimaldavad täita püstitatud eesmärke ning saavutada planeeritud väljundeid ja tulemusi kooskõlas määruse §-ga 2; kui realistlik on tegevuste ajakava, arvestades mh tegevuste omavahelisi seoseid, ajalist järgnevust ja planeeritud eelarvet). *(e-toetuse taotlusvormi „Sisu“ alajaotuse andmeväli „Olemasolev olukord ja ülevaade projekti vajalikkusest“ ning „Tegevused“).*   | 4  | 4  |
| Selgitus punkti 2.1 hinnangute kohta: Taotluses on antud ülevaade olemasolevast olukorrast KOVis, tuginedes usaldusväärsetele andmetele, sh Elva valla elanikkonna statistilistele näitajatele ning Elva valla rahvastikuprognoosile aastani 2040. Taotluses on välja toodud ka pikaajalistes arengustrateegiates väljatoodud prioriteedid ning valla sotsiaalvaldkonna töötajatelt kogutud tagasisidest selgunud arendusvajadused. Välja on toodud selged seosed olemasolevast olukorrast tuleneva probleemi ning planeeritavate tegevuste vahel. Planeeritavad tegevused on arusaadavalt selgitatud, andes piisavat informatsiooni projekti vajalikkuse ning kavandatud tegevuste otstarbekuse kohta. Projekti raames on planeeritud hulgaliselt erinevaid tegevusi, tegevuskava on detailselt lahti kirjutatud. Projekti sisutegevuste ettevalmistavad tegevused (sh sihtrühma valik, hangete ettevalmistamine jmt) on sisutegevusi toetavad. Projekti ei ole kavandatud mittevajalikke tegevusi. Tegevuste kestus on kavandatud mõistlik. Arvestades projekti tegevuste hulka ja mitmekesisust, võib tegevuste ajakava järgimine osutuda pingeliseks, kuna enamiku tegevustega alustamine on kavandatud samale ajale.  |
| 2.2. Projekti riskianalüüs (hinnatakse, kuivõrd on analüüsitud väliseid ja sisemisi riske) *(e-toetuse taotlusvormi „Sisu“ alajaotuse andmeväli „Kaasnevad riskid ja nende maandamine“ ning „Tegevused“)*   |  2  | 1 |
| Selgitus punkti 2.2 hinnangute kohta: Projekti raames planeeritud tegevustega kaasnevad riskid on enamjaolt hinnatud (spetsialistide läbipõlemine, personali oskuste ja teadmiste risk, vähene motivatsioon nõustamisel ja oskusõppe gruppides osalemisel, raskused projekti finantseerimisega jm). Nimetatud riskid on asjakohased ning hõlmavad projekti rakendamise erinevaid aspekte. Igale riskile on planeeritud teostatav maandamistegevus. Mõnedele projekti tegevustele ei ole riske kavandatud ega planeeritud maandamistegevusi. Näiteks on projekti raames kavas läbi viia hankeid, kuid sellega seotud riske ei ole välja toodud ega maandamisvõimalusi hinnatud. Ka sõltub projekti läbiviimise edukus olulisel määral projektipersonalist (tööle kavatsetakse võtta projektijuht ja projekti koordinaator 0,5 koormusega), kuid riskide hindamisel ei ole projektipersonali töölevõtmisega seotud riske analüüsitud.Murekohaks on jätkusuutlikkuse risk, ehk teenuste tagamine pärast projekti lõppemist. Riski maandamiseks on välja toodud, et teenuste arendamine on ette nähtud Elva valla arengukavas ning sisseostetavate teenuste korral on vajadus pikaajalise koostöölepingute sõlmimine teenuseosutajatega. Antud riskimaandamistegevused ei garanteeri tegevuste jätkamist, kui Elva vallal puuduvad planeeritavad eelarve vahendid tegevuste jätkamiseks.Riski esinemise tõenäosus on taotleja poolt hinnatud keskmiseks, olulisus suureks. |
| 2.3. Projekti tegevuste elluviimiseks kaasatud KOV-id (hinnatakse partnerina kaasatud KOV-ide arvu). *(e-toetuse taotlusvormi alajaotus „Partnerid“ ja taotlusvormi lisa 1 partneri kinnituskiri)*   | 3  | 0  |
| Selgitus punkti 2.3 hinnangute kohta: Projekti tegevuste elluviimisse ei ole kaasatud teisi KOVe ega muid partnereid. |
| 2.4. Projekti planeeritud abitehnoloogiad (hinnatakse, kas projekti arendustegevustes on planeeritud teenuse tõhusamaks muutmiseks kasutusele võtta abitehnoloogiaid). *(e-toetuse taotlusvormi alajaotus „Tegevused“)*  | 1  | 1 |
|  Selgitus punkti 2.4 hinnangute kohta: Projekti tegevusena on planeeritud abitehnoloogiate kasutuselevõtt (Fleet Complete juurutamine, koduteenuse osutamisel ja lähedast hooldava omastehooldaja koormuse vähendamiseks võetakse kasutusele tänapäevased digilahendused), mis aitavad parandada abi- või toetusvajadusega inimeste toimetulekut ja tõhustada teenuste korraldust. |
| **3. Projekti kuluefektiivsus**  | **6**  | **5**  |
| 3.1. Projekti üldine kuluefektiivsus (hinnatakse, kuivõrd kavandatud tegevused on kuluefektiivsed planeeritud väljundite ja tulemuste saavutamiseks) *(e-toetuse taotlusvormi sisu alajaotuse andmeväljad „projekti eesmärk ja tulemused“, „näitajad“ ja „eelarve“)*   | 3  | 3  |
| Selgitus punkti 3.1 hinnangute kohta: Projekti kogueelarve on arvestades sihtrühma suurust (250 inimest) põhjendatud ning kulutuste, väljundite ja tulemuste suhe on mõistlik. Eraldi kulu ühe isiku kohta ei ole taotluses välja toodud, kuid arvestades eelarve ja sihtrühma suurust on keskmine kulu ühe isiku kohta umbes 45 eurot kuus. Projekti planeeritud kulud on asjakohased ning eesmärkide saavutamiseks vajalikud. Eelarve planeerimisel on taotleja aluseks võtnud ka turu-uuringuid. |
| 3.2. Konkreetsete kavandatud kulutuste vajalikkus, põhjendatus ja mõistlikkus projekti rakendamise seisukohast (hinnatakse, kuivõrd planeeritud eelarve on realistlik ja mõistlik (sh arvestades planeeritud ajakava), on selgelt lahti kirjutatud, milliste arvutuste ja hinnangute alusel on eelarve kokku pandud, kas planeeritud kulud on vajalikud).*(e-toetuse taotlusvormi „Sisu“ alajaotuse andmeväljad „Olemasolev olukord ja ülevaade projekti vajalikkusest“ ning „Tegevused“ ja „Eelarve“)*   |  3  | 2 |
| Selgitus punkti 3.2 hinnangute kohta: Projektitaotluses kavandatud kulutused on tegevuste elluviimiseks vajalikud ja põhjendatud. Kavandatud kulutused tulenevad otseselt elluviidavate tegevuste iseloomust ja aitavad kaasa projekti eesmärkide, väljundite ja tulemuste täitmisele. Tegevused on kaetud ressurssidega ja kavandatud kulutused on detailselt välja toodud. Eelarve planeerimisel on taotleja eeldatavate kulude väljaselgitamiseks kasutanud erinevaid võimalusi, sh teinud turu-uuringut (sülearvutite ja koduandurite maksumus) ja võtnud hinnapakkumisi (Fleet Complete), lähtunud analoogsete teenuste hetkehindadest (intervallhoolduse puhul aluseks üldhooldusteenuse maksumus).Projekti elluviimiseks kavatseb taotleja tööle võtta projektijuhi ja projekti koordinaatori, mõlemad 0,5 koormusega. Eelarvesse planeeritud rahalised vahendid nende töötajate personalikuludeks on alaplaneeritud ja taotluses ei ole ka viidet, et töötajate tasustamine hakkaks toimuma osaliselt muudest allikatest. Sellest tulenevalt võib tekkida raskusi töötajate värbamisel ja tõrked projekti ajakavas püsimisel. Näiteks on personalikuludeks projekti eelarvesse planeeritud 0,5 koormusega töötaja palgafondiks 667,91 eurot/kuus (ehk brutopalk 500 eurot), mis on madalam selleks tööks sobiva kvalifikatsiooniga spetsialisti tänasest palgatasemest Eestis. Projekti elluviimisel võivad tegelikud kulud kujuneda eelarves planeeritud kuludest erinevaks sellel põhjusel, et tegevuste ajakava ei ole mõistlikult planeeritud – praktiliselt kõik tegevused (töötajate tööleasumine, seadmete jm soetamine, arendustegevused) algavad samal ajal, mistõttu suure tõenäosusega ei suuda taotleja kõiki planeeritud tegevusi õigeaegselt ellu viia. Projektitöötajate (projektijuhi ja koordinaatori) värbamine peaks toimuma enne muude tegevuste käivitumist. Eeltoodust tulenevalt on ettepanek taotlejale: vaadata tegevuste ajakava üle, hinnata planeeritud tegevuste ajalise järgnevuse realistlikkust ning viia sisse muudatused eri tegevuste algusaegades, et tagada projekti ladus ja tähtaegne elluviimine.Taotlejal tuleb projekti tegevuste elluviimisel pöörata tähelepanu sellele, et projektist soetatavaid vahendeid saab kasutada vaid otseselt projekti sihtgrupile ehk 250 hoolekandeteenuste saajale arenduse käigus teenuse osutamiseks. Juhul kui seda soovitakse kasutada ka teiste KOVis koduteenust saavate inimese teenindamiseks, on abikõlbulik kulu vaid proportsioon projekti kaasatud inimeste osas. |
| **4.** **Taotleja ja partnerite suutlikkus projekti ellu viia**  | **3**  |  **3** |
| Taotleja ja partneri võimekus ja rollijaotus projekti elluviimisel (hinnatakse, kas taotlejal ja partneril(tel) (partneri olemasolu korral) on tegevuskavas jaotus tegevustesse panustamisel. Kui hästi projekti tegevused ja/või tegevuste kirjeldused kajastavad toetuse saaja ja (partneri olemasolul) partneri tegevusi või tegevuste etappe. Kas partneri olemasolul on partneri kinnituskirjas kajastatud roll projekti tegevustes). *(e-toetuse taotlusvormi „Sisu“ alajaotuse andmeväli „Taotleja kogemused taotluses toodud tegevustega analoogsete tegevuste elluviimisel“ ning „Tegevused“ ja „Eelarve“ ning lisa 3 „Partneri kinnituskiri“)*  | 3  |  3 |
| Selgitus punkti 4 hinnangute kohta: Taotlejal on kogemusi taotluses toodud tegevustega analoogsete tegevuste elluviimisel (koduteenus, tugiisikuteenus, üldhooldusteenus). Ka on taotluses on välja toodud taotleja kogemused arendusprojektides osalemisel: „Elva Vallavalitsus on arendanud koduteenust läbi kahe ESF toetusvooru, kodude kohandamist erivajadusega inimeste vajadustele vastavaks (läbi 4 ESF toetusvooru).“ Taotlejal on tegevuskava koostatud erinevate alategevuste lõikes (nt hanke läbiviimine, Fleet Complete juurutamine ja arendamine, tänapäevased abidigilahendused, eelarve planeerimine). Taotleja poolt koostatud tegevuskava kajastab planeeritud tegevuste sisu ja etappe arusaadavalt, luues kindluse taotleja suutlikkuses projekt ellu viia.  |
| **5. Projekti kooskõla Eesti pikaajalise arengustrateegia aluspõhimõtete ja sihtidega**  | **4**  |  **4** |
| Hinnang lisaks projekti vahetutele eesmärkidele panustamine Eesti pikaajalise arengustrateegia aluspõhimõtete ja sihtidega seotud horisontaalsete põhimõtete (sooline võrdõiguslikkus, võrdsed võimalused, ligipääsetavus, regionaalareng) eesmärkide saavutamisse ja panustamine seeläbi vastavasse strateegia riigi pikaajalise arengustrateegia näitajasse. (hinnatakse, kuidas võetakse arvesse „Eesti 2035“ aluspõhimõtete ja sihtidega seotud horisontaalseid põhimõtteid vastavalt § 2 lõigetele 6 ja 7) *(e-toetuse taotlusvormi „Näitajad“ alajaotuse andmeväljas „Meetme tegevuse ülesed näitajad“)*  | 4  | 4  |
| Selgitus punkti 5 hinnangute kohta: Taotluses on selgitatud, kuidas tegevuste kavandamisel arvestatakse tegevuste sobivust sihtrühma kuuluvate eri soost, vanuses, erivajadusega inimeste eripärade ja vajadustega. Projektis kavandatud tegevuste mõju naiste hoolduskoormuse vähendamisele ja tööturule liikumisele või töö säilitamisele on selgelt välja toodud. Taotluses on selgelt välja toodud ligipääsetavuse põhimõtetest lähtuvad lahendused liikumiseks. Taotluses on antud ülevaade, kuidas panustatakse teenuste kättesaadavuse parandamisse, olemasolevate lahenduste integreerimisse ning aidatakse kaasa ühtse hästi kättesaadava teenuste võrgustiku tekkele (arendatakse heaolumeistri teenust koostöös abivahendite pakkujatega, võetakse kasutusele digitaalsed lahendused ning tõstetakse töötajate pädevust). |
| **Maksimaalne koondhinne**  | **31**  |  **25** |

|  |
| --- |
| **Ettepanek**[[1]](#footnote-1): rahuldada taotlus osalises mahus Ettepaneku põhjendus:  **X** rahuldada taotlus taotletud mahus Vastavalt punktis 3.2 väljatoodule, vaadata üle projekti tegevus- ja ajakava, hinnates planeeritud tegevuste ajalise järgnevuse realistlikkust ning viia sisse muudatused eri tegevuste algusaegades, et tagada projekti tegevuste õigeaegne ja ladus elluviimine. |

1. Lahter täidetakse juhul, kui taotlus on saanud määruse § 15 lõikes 6 sätestatud positiivse hinnangu. [↑](#footnote-ref-1)